CELEX: 62010FN0084
Language: da
Date: 2010-09-23 00:00:00
Title: Sag F-84/10: Sag anlagt den 23. september 2010 — Chatzidoukakis mod Kommissionen

15.1.2011   
            
            
               DA
            
            
               Den Europæiske Unions Tidende
            
            
               C 13/39
            
         Sag anlagt den 23. september 2010 — Chatzidoukakis mod Kommissionen
   (Sag F-84/10)
   ()
   2011/C 13/76
   Processprog: græsk
   
      Parter
   
   
      Sagsøger: Efstratios Chatzidoukakis (Schrassig, Luxembourg) (ved advokat V. Christianos)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Annullation af Kommissionens afgørelse om at nedsætte det uddannelsestillæg, sagsøgeren oppebærer, som følge af, at hans søn modtager en økonomisk støtte fra en medlemsstat i form af et stipendium og et lån
   
      Sagsøgerens påstande
   
   
               —
            
            
               Annullation for det første af afgørelsen om at nedsætte det »uddannelsestillæg«, sagsøgeren oppebærer, således som dette følger af lønsedlen for februar 2010, samt af den pågældende lønseddel, for så vidt som der heri sker en delvis nedsættelse af »uddannelsestillægget«; for det andet af Kommissionens afgørelse af 26. februar 2010 om nedsættelse af det til sagsøgeren udbetalte »uddannelsestillæg« og om tilbageholdelse af et beløb på 375 EUR i dette tillæg, en tilbageholdelse, som fremgår af lønsedlen for marts 2010; for det tredje af lønsedlen for marts 2010, hvori det til sagsøgeren udbetalte »uddannelsestillæg« nedsættes og hvori der med tilbagevirkende kraft foretages en tilbageholdelse af et beløb på 375 EUR; for det fjerde af lønsedlerne for april til august 2010, for så vidt som der heri foretages en delvis nedsættelse af »uddannelsestillægget«; for det femte af Kommissionens afgørelse af 9. juli 2010, hvori klagen udtrykkeligt afvises.
            
         
               —
            
            
               Sagsøgeren tilbagebetales de tilbageholdte beløb med tillæg af renter.
            
         
               —
            
            
               Europa-Kommissionen tilpligtes at betale sagens omkostninger.